Wewaton Panulise Basa Jawa Nganggo Aksara Jawa/Bab 6


BAB 6 UNINE SANDHANGAN WULU 

(UNINE SWARA I)

1. Tumrap ing wanda menga, kabeh sandhangan wulu aswara jejeg, kayata :
ꦲꦶꦏꦶꦱꦶꦗꦶ ꦔꦠꦶꦲꦠꦶ ꦢꦢꦶꦏꦾꦲꦶ
iki siji ngati-ati dadi kyai

2. Tumrap ing wanda sigeg aswara jejeg, manwa sandhangan wulu dumunung ing :

a. Wanda sigeg aksara irung kang dudu wanda wekasan, kayata :
ꦠꦶꦩ꧀ꦧ ꦥꦶꦤ꧀ꦠꦼꦤ꧀ ꦏꦤ꧀ꦕꦶꦁ
timba pinten kancing
Sing nyebal : ꦲꦶꦁꦏꦁ (ingkang)

b. Tembung mung sawanda kang kalebu tembung pangungun, kayata :
ꦕꦶꦠ꧀ ꦥꦿꦶꦠ꧀ ꦕꦿꦶꦠ꧀
cit prit crit

c. Wanda wekasan kang sigeg, banjur oleh panambang a, i, e, an, anipun, utawa
en. Sing maune nduweni swara miring bali jejeg maneh.

ꦩꦤ꧀ꦕꦶꦁ = -> mancing ( i miring)
ꦩꦤ꧀ꦕꦶꦁꦔ -> mancinga (i jejeg)
ꦩꦤ꧀ꦕꦶꦁꦔꦶ -> mancingi (i jejeg)
ꦥꦤ꧀ꦕꦶꦁꦔꦺ -> pancinge (i jejeg)
ꦥꦤ꧀ꦕꦶꦁꦔꦤ꧀ -> pancingan (i jejeg)
ꦥꦤ꧀ꦕꦶꦁꦔꦤ꧀ꦤꦶꦥꦸꦤ꧀ -> pancinganipun ( i jejeg)

3. Tumrap ing wanda sigeg aswara miring, manawa dumunung ing :

a. Tembung mung sawanda kang dudu tembung pangungun, kayata :
ꦲꦶꦁ꧈ ꦱꦶꦁ꧈ ꦥꦶꦁ꧈ ꦠꦶꦁ꧈ ꦥꦿꦶꦁ꧈ ꦮꦶꦠ꧀꧈ ꦱꦶꦂ꧈ ꦥꦶꦂ꧈ ꦠꦶꦂ꧉
ing, sing, ping ting, pring, wit, sir, pir, tir.

b. Wanda wekasan :
ꦧꦼꦕꦶꦏ꧀ ꦏꦼꦫꦶꦱ꧀ ꦩꦸꦫꦶꦢ꧀
becik keris murid

c. Saliyane wanda wekasan , manawa sesigege dudu aksara irung, kayata :
ꦱꦶꦱ꧀ꦮ ꦱꦸꦭꦶꦱ꧀ꦠꦾ ꦱꦸꦮꦶꦒ꧀ꦚ
siswa sulistya*) suwignya
 *)Katrangan : pasangan ta bali wutuh maneh